Diari Oficial de la Generalitat Valenciana


Sumari del DOGV 6978, del 05-03-2013 (2013/1696)

Notificació de la interlocutòria dictada en el procediment de mesures provisionals coetànies número 45/2012.
------------------------------------------------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1696


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Anunci

Notificació de la interlocutòria dictada en el procediment de mesures provisionals coetànies número 45/2012. [2013/1696]  
Mercedes Bascuñana Bascuñana, secretària del Jutjat de Primera Instància i Instrucció número 3 de Quart de Poblet, faig saber:  
Que en este Jutjat a càrrec meu se seguixen actuacions de mesures provisionals coetànies número 45/2012, a instàncies de la procuradora Caridad Montalbán García, en nom i representació de María Isabel Salvador Cabañas, contra Henrik Julien Vercher, en què s'ha dictat interlocutòria de data de hui, i he disposat, com ara ho efectue, notificar la interlocutòria dictada en les actuacions indicades al demandat en parador ignorat la part dispositiva de la qual, literalment, és com seguix:  
Estime la demanda presentada per la procuradora la senyora Montalbán García, en nom i representació de María Isabel Salvador Cabañas, contra Henrik Julien Vercher, i he disposat l'adopció de les mesures provisionals següents:  
1. S'atribuïx la guarda i custòdia del fill menor, J., a la mare. L'exercici de la pàtria potestat serà compartit entre ambdós progenitors.  
2. S'establix un règim de visites a favor del pare de caps de setmana alterns, des de les 10.00 hores del dissabte fins a les 20.00 hores del diumenge. Les recollides i els lliuraments del menor les efectuarà el pare en el domicili matern.  
Els caps de setmana parells, el gaudi correspondrà a la mare, i els imparells al pare.  
Les vacacions escolars del menor es distribuiran a parts iguals entre ambdós progenitors, de la manera següent:  
Nadal. La mare tindrà amb ella el seu fill des del dia 24 de desembre fins al 30 de desembre els anys imparells, i del 31 de desembre al 6 de gener els anys parells. El lloc de recollida i de lliurament es fixa el domicili matern.  
Estiu. La primera quinzena del mes de juliol la passarà amb el pare els anys imparells, i amb la mare els anys parells; la segona quinzena del mes de juliol la passarà amb la mare els anys parells, i amb el pare els imparells; la primera quinzena del mes d'agost la passarà amb el pare els anys imparells, i amb la mare els anys parells; i la segona quinzena del mes d'agost, amb la mare els anys parells, i amb el pare els imparells. En tots els casos la recollida i el lliurament serà en el domicili matern.  
Les vacacions escolars de Falles i Setmana Santa es distribuiran a parts iguals entre els progenitors, i es deixarà l'elecció del període al mutu acord de les parts i, si no hi ha acord, la mare triarà els anys imparells i el pare els anys parells.  
En tots els casos, la recollida i el lliurament del menor els efectuarà el pare en el domicili matern.  
3. El pare abonarà a la mare, en concepte de pensió d'aliments a favor del fill menor, en el compte corrent que amb este fi designe la mare, la quantitat de 180 euros/mes, en els 10 primers dies del mes, per mesos anticipats i en les 12 mensualitats de l'any, quantitat que s'actualitzarà anualment segons la variació percentual que experimente l'índex de preus al consum aprovat per l'Institut Nacional d'Estadística o organisme que el substituïsca.  
4. Els gastos extraordinaris necessaris del menor, com ara metges no coberts per la Seguretat Social o assegurança privada, d'ortodòncia, d'ortopèdia, psicològics, etcètera, seran abonats a parts iguals entre els progenitors, mentres que els altres gastos extraordinaris no necessaris, com ara activitats extraescolars, seran abonats a parts iguals entre els progenitors, sempre que hi haja consens d'ambdós en la realització o, si no n'hi ha, autorització judicial, i amb la justificació prèvia documental del gasto.  
No pertoca dictar altres mesures i les que es dicten ho són sense perjuí del que es dispose en la sentència definitiva.  
Contra la present resolució no es pot interposar cap recurs.  
No pertoca un especial pronunciament quant a les costes.  
Esta és la meua interlocutòria, que mane i firme.»  
I perquè servisca de notificació a Henrik Julien Vercher, en parador ignorat, expedisc esta cèdula.  
  
Quart de Poblet, 13 de febrer de 2013.- La secretària: Mercedes Bascuñana Bascuñana.